钦定古今图书集成/明伦汇编/闺媛典/第225卷 > 和中妻贾氏
## 钦定古今图书集成/明伦汇编/闺媛典/第225卷 > 和中妻贾氏

按《畿辅通志》：“贾氏，和中妻，顺德人。年十六归中，事孀
姑以孝闻。佐夫成家，克修妇道。不二年夫病，氏衣不
解带者数月。夫亡，哀毁，绝粒不食。其姑与家人劝之
曰：‘和氏无后所恃尔有遗腹，倘生男，克保其长。和祀
得不斩，功莫大焉’。氏乃强进食，勾当丧事。未几，果生
子。氏苦守抚育成立。氏自十八岁孀居，至一百一十”
五岁卒。奉旨“建坊旌表。”